ஒரு காலகட்டத்தில் பூமியின் ஐம்பது சதவீத நிலப்பரப்பில் வனங்கள் இருந்தன. மக்கள் தொகை பெருக்கமும், தொழில் வளர்ச்சியும், விவசாய நிலங்கள் பரவலானதும் வனங்களின் பரப்பளவு குறைந்ததற்கு காரணமாகும். மகாராஷ்டிராவின் தானே மாவட்டத்தில் காலு அணை கட்டுவதற்கு 999.328 ஹெக்டேர் பரப்பளவுள்ள காடுகள் அழிக்கப்படுகின்றன. இது போல் தொழிற்சாலைகள் அமைப்பதற்கும் வனங்கள் பெருமளவு அழிக்கப்படுகின்றன. வனம் என்றால் மரங்கள் அடர்ந்த பகுதி மட்டுமல்ல. அதுவொரு உயிரினங்கள் வாழும் வளாகமாகும். உலகம் முழுவதும் உள்ள வனங்களில் சுமார் 60ஆயிரம் வகை மரங்கள் உள்ளன. அவற்றில் பலவற்றை மனிதர்கள் இது வரை அடையாளம் கண்டதில்லை.வனம் என்ற பசும் போர்வையின் கீழ் ஒன்றையொன்று சார்ந்து வாழும் தாவரங்களும் மிருகங்களும், பறவைகளும் இயற்கையின் சொர்க்கமாகும். அத்தி மரம் பெருக இருவாச்சி பறவைகளின் பெருக்கம் தேவை.